Տպավորիչ են հատկապես նրա մասնակցությունը Իտալիայի Ռավեննա քաղաքում պարբերաբար կազմակերպվող Դանթեին նվիրված բրոնզե քանդակի միջազգային բիենալեներին: Պայմանը` գեղարվեստական ձևերի նորովի իմաստավորում` Դանթեի “Աստվածային կատակերգություն” գրական երկի բարդ հյուսվածքին պլաստիկ լուծումներ տալու համար: Սամվել Ղազարյանի քանդակային մեկնաբանություններն առանձնացան հարյուրավոր մասնակիցների աշխատանքներից. 1992թ. նա ստացավ 10-րդ բիենալեի Գավաթ մրցանակը, իսկ 1994թ. և 1998թ. արժանացավ Ոսկե մեդալներին: